Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 1 ก.ค.65
Daily Focus-บล.ฟินันเซีย ไซรัส ประจำวันที่ 1 ก.ค.65
1 ก.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET แกว่ง Sideways ในวันทำการสุดท้ายของสัปดาห์ อย่างไรก็ตามยังมีโอกาสก่อนตัวลงในระยะถัดไปหลังดัชนีหลุดต่ำกว่าแนวรับ 1,575-1,580 จุดอีกครั้ง ภาพรวมตลาดยังขาดปัจจัยใหม่ ความกังวลหลักยังคงอยู่ที่เงินเฟ้อที่ยังสูงโดยเฉพาะสหรัฐฯและยุโรป ทำให้ธนาคารกลางต่างๆ ต้องเร่งขึ้นดอกเบี้ยเร็ว ทำให้เศรษฐกิจมีแนวโน้มชะลอและอาจเสี่ยงถึงเกิด Recession ในอนาคต ล่าสุด Core PCE สหรัฐฯเดือน พ.ค. +4.7% ต่ำกว่าตลาดคาดเล็กน้อยและลดลงจากเดือนก่อนหน้าที่ +4.9% จากปีก่อน ทำให้ภาพรวมยังไม่แย่
ส่วนวันนี้จับตาเงินเฟ้อยุโรโซนเดือน มิ.ย. ตลาดคาด +8.4% จากปีก่อน เร่งตัวจากเดือนก่อน เรามองตลาดจะยังผันผวนในช่วงไตรมาส 3/65 แต่คาดไทยจะแข็งแรงกว่าตามเศรษฐกิจที่เป็นขาขึ้น กลยุทธ์ยังเน้นลงทุนในหุ้น Value และ Selective หุ้นที่มีปัจจัยบวกเฉพาะตัวและมีแนวโน้มกำไรไตรมาส 2/65 ถึงช่วงครึ่งหลังปี 65 ที่แข็งแกร่ง ถูกกระทบจากกำลังซื้อที่ชะลอและต้นทุนที่ปรับขึ้นจำกัด
สำหรับกลยุทธ์ : เน้นลงทุนหุ้น Value และหุ้นทีมีปัจจัยบวกเฉพาะตัวและแนวโน้มกำไรไตรมาส 2/65 ถึงช่วงครึ่งหลังปี 65 แข็งแกร่ง
ด้านหุ้นเด่นเดือน ก.ค. : CK, CPN, GFPT, KTB, MAKRO